Dageliks moet n vos oengeveer vuufhoenderd gram an voedsel binnenkriegen. n Vos doodt somtieds meer as dat hie neudig het. Veural op plaotsen waor meerdere prooidieren op mekaar zitten en niet ontsnappen kunnen, kan hie n waore slachtpartie anrichten, bieveurbeeld in kiepehokken of kolonies van voegels die op de groend breujen zo as kopmeeuwen. Voedselresten worren begraven en laoter weer op-ezocht, mar de vos leit gien voedselveurraojen an. n Vos is meestal arg suksesvol in t terugvienen van begraven voedsel.